ועדת החינוך, התרבות והספורט, כנסת 18, פרוטוקול מספר 177, 2010-02-25 11:00

זבולון אורלב: בוקר טוב, אני מתכבד לפתוח את ישיבת וועדת החינוך, התרבות והספורט.

זבולון אורלב: על סדר היום הצעת חוק זכויות הסטודנט, תיקון מספר 2, יום הסטודנט הלאומי.

זבולון אורלב: אני מבקש לתת את זכות הדיבור ליועצת המשפטית של הוועדה.

מירב ישראלי: שלום רב.

מירב ישראלי: למעשה כבר השלמנו את החוק, אפילו הצביעו על הסעיפים שהסתיים עליהם הדיון ונשארה רק שאלת אפשור הרעש ביום הסטודנט, חריג לחוק מניעת מפגעים ורעש.

מירב ישראלי: היה רעיון להוסיף להצעת חוק סעיף שמאפשר לרשויות המקומיות לקבוע חריג בחוקי העזר לגבי יום הסטודנט.

מירב ישראלי: מכיוון שנציגי משרד הפנים והמשרד להגנת הסביבה לא היו בישיבה הקודמת, הם הגיעו לישיבה הנוכחית.

מירב ישראלי: אני הייתי במגעים איתם בשבועיים האחרונים בנושא והסתבר שבחוק מניעת מפגעים יש סעיף כללי שאומר בדיוק מה שרצינו להגיד בחוק, רק ביקשתי מאותם משרדים שיוודאו עם השרים שלהם שהם מודעים לסעיף ומוכנים להחיל אותו גם על יום הסטודנט – וקיבלתי תשובות חיוביות.

מירב ישראלי: בנוסף ביקשתי שהם יגיעו לדיון כדי להבהיר זאת לפרוטוקול.

מירב ישראלי: אני רוצה להקריא את הסעיף לחוק מניעת מפגעים – סעיף 6: "רשות מקומית רשאית, בחוק-עזר, באישור השר, לקבוע הוראות מיוחדות לעניין חוק זה, בהתחשב בתנאים המיוחדים של המקום ותושביו, והוראות כאמור יכול שיסטו מהוראות תקנות שהותקנו לפי חוק זה, לרבות קביעת אי-תחולתן של התקנות באזורים, בימים או בשעות שהוגדרו בחוק-העזר".

מירב ישראלי: ביקשתי מהמשרדים שיגידו שהם מודעים לחוקי העזר הספציפיים שצריך בשבילם אישור השר.

מירב ישראלי: השלב הבא – בכל מועצה או רשות מקומית שיש בה מוסד והסטודנטים מעוניינים לקדם חוק עזר כזה, תהיה פנייה לרשות המקומית וזאת תקדם את חוק העזר.

אלכס מילר: למה יש צורך בקביעה ברשויות המקומיות?

מירב ישראלי: בכל מקרה, גם הסעיף שהסכמת בזמנו מול השר להגנת הסביבה היה מאוד דומה לנוסח הזה.

אלכס מילר: אני רציתי שהרשות רק תצביע על העניין ובזה זה נגמר.

זבולון אורלב: בפועל זה מה שקורה.

זבולון אורלב: הרי הרשויות המקומיות מחוקקות חוקי עזר למכביר, והואיל והשלטון המנדטורי קיים עדיין, מבחינה פורמאלית כל חוק עזר צריך אישור ממשרד הפנים.

זבולון אורלב: לכן זה מה שיקרה – בשנה הראשונה אוניברסיטה תפנה לראש העיר ותבקש לחוקק חוק עזר שמתיר להם להרעיש במתחם מסוים.

זבולון אורלב: העירייה תאשר את זה, והיועץ המשפטי של העירייה שולח מכתב ללשכה המשפטית של משרד הפנים ושל משרד הגנת הסביבה ומודיע להם על כך.

זבולון אורלב: בשנה השנייה הכול ירוץ כבר יותר מהר כי חוקי העזר כבר יהיו קיימים.

זבולון אורלב: כלומר הפרוצדורה תהיה חד פעמית.

זבולון אורלב: אני רוצה לשמוע את נציגי המשרדים.

מיכאל בן-ארי: אני מיכל צברי דוד ממשרד הפנים.

מיכאל בן-ארי: על פי הדין הקיים, חוק למניעת נפגעים, והתקנות של המשרד להגנת הסביבה, אין מניעה לאשר חריגות על פי התנאים לחוקי עזק של מועצה מקומית.

הדס פיקסלר: שמי עורך דין הדס פיקסלר, מהמשרד להגנת הסביבה.

הדס פיקסלר: גם מבחינתנו אין מניעה עקרונית לבחון ולאשר חוקי עזק כאלו.

הדס פיקסלר: אני לא רואה קושי.

זבולון אורלב: אוקיי תודה רבה.

זבולון אורלב: אני רוצה להקריא את החוק קריאה מהירה.

זבולון אורלב: חוק זכויות הסטודנט (תיקון מס' 2) (יום הסטודנט הלאומי), התש"ע-2009: הוספת פרק ה'1.

זבולון אורלב: בחוק זכויות הסטודנט, התשס"ז–2007‏, אחרי סעיף 22 יבוא: "פרק ה'1: יום הסטודנט הלאומי

מטרת פרק ה'1 - 22א.: מטרתו של פרק זה להביא להטמעת חשיבותה של ההשכלה הגבוהה ולהכיר בתרומתו של ציבור הסטודנטים להתפתחותה ולעיצובה של החברה הישראלית כחברה מודרנית ומתקדמת.

יום הסטודנט הלאומי – 22ב.: יום הסטודנט הלאומי יצוין מדי שנה ביום חמישי האחרון שלפני חג השבועות.

יום הסטודנט הלאומי – 22ב.: יום הסטודנט הלאומי יצוין, בין היתר – בכנסת, בדיון מיוחד במליאת הכנסת בשבוע שבו חל יום הסטודנט הלאומי או במועד סמוך לו; במחנות צה"ל – לשם הטמעת חשיבותה של ההשכלה הגבוהה ולהכרה בתרומתו של ציבור הסטודנטים בהתאם למטרת פרק זה; במוסדות; המוסדות יאפשרו לקיים אירועים לציון יום זה; בפעילויות נוספות שהממשלה תחליט עליהן.

יום הסטודנט הלאומי – 22ב.: " יש למישהו הערות?

מירב ישראלי: מערכת הביטחון קיבלה את הסעיף?

גלית בוחניק: כן, אני גלית בוחניק ממשרד הביטחון, ביקשנו להחריג את מחנות צה"ל הרלוונטיים.

גלית בוחניק: כלומר – יום הסטודנט לא רלוונטי לטירונים וכולי.

מירב ישראלי: אני לא חושבת שהכוונה היא לביצוע פעילות בכל מחנה צה"ל שהוא.

גלית בוחניק: עם זאת כאשר הצבא מקבל הוראה הוא מבצע אותה.

גלית בוחניק: אנחנו חייבים שיהיה מוגדר שמחנות צה"ל הרלוונטיים.

זבולון אורלב: המלה "רלוונטיים" אינה כתובה בחוק, היא אינה רלוונטית.

גלית בוחניק: אפשר להגדיר יחידות צה"ל מסוימות.

מירב ישראלי: הנוסח הזה קיים בכל מיני דברי חקיקה.

גלית בוחניק: כיוון שאני מכירה את המערכת מבפנים, אני יודעת שזה בעייתי.

23639: בזמנו הגדרנו "מחנות צה"ל" במקום "משרד הביטחון", כחלק מהבקשה של משרד הביטחון עצמו.

גלית בוחניק: אולי אפשר למצוא את המונח המשפטי הנכון ביותר.

מירב ישראלי: אין מונח משפטי "נכון", אין "רלוונטי" בחקיקה.

עינת וילף: אפשר להגיד - "על פי החלטת הרמטכ"ל" או על פי החלטת קצין חינוך ראשי.

אלכס מילר: אבל אסור להכניס תפקידי בכירים לחקיקה.

מירב ישראלי: אולי נקבע – "במחנות צה"ל, לפי הוראות שיקבע שר הביטחון".

מירב ישראלי: או שנוריד את המלה "מחנות".

זבולון אורלב: אוקיי אז אנחנו מורידים את המלה "במחנות".

זבולון אורלב: אני רוצה להצביע.

הצבעה: בעד החוק – כולם נגד – אין נמנעים – אין החוק אושר פה אחד.

הצבעה: אם כך, החוק אושר ומזל טוב לחבר הכנסת אלכס מילר שהוא יוזם החוק.

הצבעה: תודה רבה, הישיבה נעולה.